1)

Il-Kapitolu IV tat-Titolu II jinbidel b’dan li ġej: “KAPITOLU IV LIĊENZJI KOMUNITARJI LI GĦANDHOM JINGĦATAW MILL-UFFIĊĊJU Taqsima 1 Liċenzji obbligatorji skond l-Artikolu 29 tar-Regolament Bażiku Artikolu 37 L-Applikazzjonijiet għal-liċenzji obbligatorji 1. L-applikazzjoni għal-liċenzja obbligatorja skond l-Artikolu 29 (1), (2) u (5) tar-Regolament Bażiku jinkludu: a) id-deżinjazzjoni bħala partijiet għall-proċeduri, ta’ l-applikant u tad-detentur tal-varjetà kkonċernata ta’ kontrih; b) id-denominazzjoni tal-varjetà u l-ispeċi tal-pjanti tal-varjetà jew varjetajiet ikkonċernati; c) proposta għat-tip ta' atti li għandhom jiġu koperti b’liċenzja obbligatorja; d) dikjarazzjoni li tistabbilixxi l-interess pubbliku, inklużi d-dettalji tal-fatti, oġġetti ta’ evidenza u argumenti ppreżentati biex isaħħu l-interess pubbliku msemmi; e) fil-każ ta' l-applikazzjoni msemmija fl-Artikolu 29 (2) tar-Regolament Bażiku, proposta għall-kategorija ta' persuni li ser jingħataw il-liċenzji obbligatorji, inkluż, skond il-każ, il-kriterji speċifiċi marbuta ma’ dik il-kategorija ta’ persuni. f) proposta għal remunerazzjoni ekwitabbli u l-bażi li fuqha għandha tiġi kkalkulata din ir-remunerazzjoni 2. L-applikazzjoni għal liċenzja obbligatorja msemmija fl-Artikolu 29 (5a) tar-Regolament Bażiku tinkludi: a) id-deżinjazzjoni bħala partijiet għall-proċeduri ta’ l-applikant li għandu l-brevett u tat-titular tal-varjetà kkonċernata ta’ kontrih; b) id-denominazzjoni tal-varjetà u l-ispeċi tal-pjanti tal-varjetà jew varjetajiet konċernati; c) kopja awtentika tal-brevett li turi n-numru u t-talbiet tal-brevett għal invenzjoni bijoteknoloġika u l-għotja ta' l-awtorità tal-brevett; d) proposta għat-tipi ta’ atti koperti bil-liċenzja obbligatorja; e) proposta għall-rimunerazzjoni ġusta u l-bażi li fuqha tinħadem ir-rimunerazzjoni; f) dikjarazzjoni li tistabbilixxi għaliex l-invenzjoni bijoteknoloġika tiġbor fiha progress tekniku sinifikanti ta' interess ekonomiku konsiderevoli meta mqabbla mal-varjetà protetta, inklużi dettalji ta' fatti, oġġetti ta' evidenza u argumenti b’appoġġ għat-talba, g) proposta għall-firxa territorjali tal-liċenzja, li ma tistax tkun akbar mill-firxa territorjali tal-brevett msemmija f’punt (ċ). 3. L-applikazzjoni għall-liċenzja dipendenti msemmija fl-Arikolu 29 (5a) tar-Regolament Bażiku ser tinkludi: a) id-deżinjazzjoni bħala partijiet għall-proċeduri ta’ l-applikant li għandu d-dritt għall-brevett u tat-titular tal-varjetà kkonċernata ta’ kontrih; b) id-denominazzjoni tal-varjetà u l-ispeċi tal-pjanti tal-varjetà jew varjetajiet ikkonċernati; c) kopja awtentika tal-brevett li turi n-numru u t-talbiet tal-brevett għal invenzjoni bijoteknoloġika u l-awtorità li ħarġet il-brevett; d) dokument uffiċjali li juri li t-titular tad-dritt għall-varjetà tal-pjanti ingħata liċenzja obbligatorja għal invenzjoni bijoteknoloġika brevettata; e) proposta għat-tip ta’ atti koperti b’din il-liċenzja dipendenti; f) proposta għal rimunerazzjoni ġusta u l-bażi li fuqha għandha tiġi ikkalkulata din ir-rimunerazzjoni; g) proposta għall-firxa territorjali tal-liċenzja dipendenti, li ma tistax tkun akbar mill-firxa territorjali tal-brevett msemmija f’punt (ċ). 4. Ma’ l-applikazzjoni ta’ liċenzja obbligatorja għandu jkun hemm mehmuża dokumenti li jixhdu li l-applikant ma rnexxilux jikseb liċenzja kuntrattwali mingħand it-titular tad-dritt għall-varjetà tal-pjanti. Jekk l-applikant għal liċenzja obbligatorja skond l-Artikolu 29 (2) tar-Regolament Bażiku, ikun jew il-Kummissjoni jew xi Stat Membru, l-Uffiċċju jista’ jwaqqa’ din il-kundizzjoni f’każ ta’ force majeure. 5. Talba għal liċenzja kuntrattwali titqies li ma rnexxietx skond it-tifsira ta' paragrafu 4 jekk: a) it-titular li qed jopponi ma jkunx ta risposta finali lill-applikant fi żmien raġonevoli, jew b) it-titular li qed jopponi rrifjuta li jagħti liċenzja kuntrattwali lill-applikant, jew c) it-titular li qed jopponi offra liċenzja lill-applikant, fuq kundizzjonijiet li biċ-ċar ma jkunux raġonevoli, inklużi dawk marbuta mas-somma li trid titħallas mill-applikant, jew fuq kundizzjonijiet li, kollox ma kollox, huwa ovvju li mhumiex raġonevoli. Artikolu 38 Eżami ta’ l-applikazzjoni għal liċenzja obbligatorja 1. Bi prinċipju, il-proċeduri orali u l-preżentazzjoni ta' l-evidenza ser iseħħu fi smiegħ wieħed. 2. Mhux ser jitħallew isiru talbiet għal aktar seduti ħlief għal dawk it-talbiet ibbażati fuq ċirkustanzi li nbidlu waqt jew wara s-seduti. 3. Qabel ma jieħu deċiżjoni l-Uffiċċju għandu jistieden lill-partijiet ikkonċernati sabiex jaslu għal ftehim amikevoli dwar il-liċenzja kuntrattwali. Jekk ikun f’loku, l-Uffiċċju jagħmel proposta għal dan il-ftehim. Artikolu 39 Iż-żamma ta' dritt Komunitarju għall-varjetajiet tal-pjanti matul il-proċeduri 1. Jekk il-bidu ta' azzjoni fir-rigward ta' talba msemmija fl-Artikolu 98 (1) tar-Regolament Bażiku kontra t-titular iddaħħal fir-Reġistru tad-Drittijiet Komunitarji għall-Varjetajiet tal-Pjanti, l-Uffiċċju jista’ jissospendi l-proċeduri ta’ l-għotja ta’ liċenzja obbligatorja. Huwa meħtieġ li ma jerġax jiftaħhom qabel ma fl-istess Reġistru tiddaħħal id-deċiżjoni finali dwar, jew it-terminazzjoni ta’, din l-azzjoni. 2. Jekk trasferiment tad-dritt Komunitarju għall-varjetà tal-pjanti jorbot lill-Uffiċċju, it-titular il-ġdid jidħol fil-proċeduri bħala parti minnhom, fuq talba ta’ l-applikant, jekk dan l-applikant talab mingħajr ma rnexxielu lit-titular il-ġdid għal-liċenzja fi żmien xahrejn minn meta rċieva l-komunikazzjoni mill-Uffiċċju li l-isem tat-titular il-ġdid iddaħħal fir-Reġistru tad-Drittijiet Komunitarji għall-Varjetajiet tal-Pjanti. Talba mill-applikant għandha jkollha magħha biżżejjed evidenza dokumentata ta' l-isforzi tiegħu għal xejn u jekk ikun f’loku, ta’ l-imġiba tat-titular il-ġdid. 3. Fil-każ ta’ applikazzjoni msemmija fl-Artikolu 29 (2) tar-Regolament Bażiku, it-titular il-ġdid għandu jidħol fil-proċeduri bħala parti minnhom. Paragrafu 1 ta’ dan l-Artikolu ma japplikax. Artikolu 40 Il-Kontenut tad-deċiżjoni dwar l-applikazzjoni Id-deċiżjoni bil-miktub trid tkun iffirmata mill-President ta’ l-Uffiċċju. Id-deċiżjoni għandha tinkludi fiha: a) dikjarazzjoni li d-deċiżjoni ntbagħtet mill-Uffiċċju; b) id-data ta’ meta ttieħdet id-deċiżjoni; c) l-ismijiet tal-membri tal-kumitat li ħadu sehem fil-proċeduri; d) l-ismijiet tal-partijiet fil-proċeduri u tar-rappreżentati proċedurali tagħhom; e) ir-referenza għall-opinjoni tal-Kunsill Amministrattiv; f) dikjarazzjoni bil-kwistjonijiet li jridu jkunu deċiżi; g) sinteżi tal-fatti; h) l-argumenti li fuqhom hija msejsa d-deċiżjoni; i) l-istruzzjoni ta’ l-Uffiċċju; jekk hemm bżonn l-istruzzjoni għandha tinkludi l-atti stipulati koperti mil-liċenzja obbligatorja, il-kundizzjonijiet speċifiċi marbuta magħhom u l-kategorija ta' nies, inkluż fejn hu f'loku l-kriterji speċifiċi marbuta ma’ dik il-kategorija. Artikolu 41 L-Għotja ta’ liċenzja obbligatorja Id-deċiżjoni li tingħata liċenzja obbligatorja skond l-Artikolu 29 (1), (2) u (5) tar-Regolament Bażiku għandha tinkludi dikjarazzjoni li tistabbilixxi l-interess tal-pubbliku involut. 1. Dawn l-argumenti b'mod partikolari jistgħu jkunu ta’ interess pubbliku: a) il-protezzjoni tal-ħajja jew tas-saħħa tal-bniedem, ta’ l-annimali jew tal-pjanti, b) il-bżonn li s-suq jiġi pprovdut b’materjal li joffri kwalitajiet speċifiċi, c) il-bżonn li tinżamm l-inċentiva għat-tkabbir kontinwu ta' varjetajiet imtejba. 2. Id-deċizjoni li tingħata liċenzja obbligatorja skond l-Artikolu 29 (5a) tar-Regolament Bażiku għandha tinkludi fiha dikjarazzjoni li tistabbilixxi r-raġunijet għaliex l-invenzjoni tikkostitwixxi progress tekniku sinifikanti ta' interess ekonomiku konsiderevoli. Dawn l-argumenti, b’mod partikolari, jistgħu jkunu raġunijiet għaliex l-invenzjoni tikkostitwixxi progress tekniku sinifikanti ta' interess ekonomiku konsiderevoli meta mqabbla mal-varjetà tal-pjanta protetta: a) titjib ta’ tekniki tal-kultivazzjoni b) titjib ta’ l-ambjent, c) titjib ta' tekniki li jiffaċilitaw l-użu tal-bijodiversità ġenetika, d) titjib fil-kwalità, e) titjib fil-produzzjoni, f) titjib fir-reżistenza, g) titjib fl-adattament għal kundizzjonijiet klimatoloġiċi u/jew ambjentali speċifiċi. 3. Il-liċenzja obbligatorja m'għandhiex tkun esklussiva. 4. Il-liċenzja obbligatorja ma tistax tiġi trasferita, sakemm mhux flimkien ma’ dik il-parti ta' l-intrapriża li tagħmel użu mil-liċenzja obbligatorja, jew, fiċ-ċirkustanzi previsti fl-Artikolu 29 (5) tar-Regolament Bażiku, flimkien maċ-ċessjoni tad-drittijiet fuq varjetà li hija essenzjalment mnissla. Artikolu 42 Il-Kundizzjonijiet għall-persuna li tingħata liċenzja obbligatorja 1. Mingħajr preġudizzju għall-kundizzjonijiet l-oħra msemmija fl-Artikolu 29 (3) tar-Regolament Bażiku, il-persuna li tingħata l-liċenzja obbligatorja għandha jkollha l-kapaċitajiet finanzjarji u tekniċi xierqa sabiex tagħmel użu mill-liċenzja obbligatorja. 2. Il-qbil mal-kundizzjonijiet li jagħmlu parti mill-liċenzja obbligatorja u stabbiliti fid-deċiżjoni dwarha jitqiesu bħala waħda miċ-‘ċirkostanzi’ taħt l-Artikolu 29 (4) tar-Regolament Bażiku. 3. L-Uffiċċju għandu jara li l-persuna li ngħatat liċenzja obbligatorja ma tistax tiftaħ azzjoni legali għall-ksur ta’ dritt Komunitarju għall-varjetà tal-pjanti sakemm it-titular ma rrifjutax jew ittraskura li jagħmel dan fi żmien xahrejn wara li ntalab jagħmel dan. Artikolu 43 Il-Kategorija ta’ persuni li jissodisfaw kriterji speċifiċi skond l-Artikolu 29 (2) tar-Regolament Bażiku 1. Kull persuna bl-intenzjoni li tagħmel użu mil-liċenzja obbligatorja li taqa’ taħt il-kategorija ta’ persuna li tissodisfa l-kriterji speċifiċi msemmija fl-Artikolu 29 (2) tar-Regolament Bażiku għandha tħabbar l-intenzjoni tagħha lill-Uffiċċju u lit-titular permezz ta' ittra rreġistrata b'avviż tal-wasla. Id-dikjarazzjoni għanda tinkludi: a) l-isem u l-indirizz ta' dik il-persuna previst għall-partijiet tal-proċeduri skond l-Artikolu 2 ta’ dan ir-Regolament; b) dikjarazzjoni dwar il-fatti li jissodisfaw il-ħtiġijiet speċifiċi; c) dikjarazzjoni li tipprevedi l-atti li għandhom iseħħu; u d) garanzija li dik il-persuna għandha r-riżorsi finanzjarji xierqa kif ukoll informazzjoni dwar il-kapaċitajiet tekniċi tagħha sabiex tkun tista’ tagħmel użu mil-liċenzja obbligatorja. 2. Fuq talba għal dan, l-Uffiċċju jdaħħal persuna fir-Reġistru tad-Drittijiet Komunitarji għall-Varjetajiet tal-Pjanti jekk din il-persuna tissodisfa l-kundizzjonijiet li għandhom x’jaqsmu mad-dikjarazzjoni msemmija f’paragrafu 1. Din il-persuna mhix se jkollha dritt tagħmel użu mil-liċenzja obbligatorja qabel ma tiġi rreġistrata. Ir-reġistrazzjoni ta’ isimha għandha tiġi komunikata lil dik il-persuna u lit-titular. 3. L-Artikolu 42 (3) ta’ dan ir-Regolament japplika mutatis mutandis għall-persuna mdaħħla fir-Reġistru tad-Drittijiet Komunitarji għall-Varjetajiet tal-Pjanti skond paragrafu 2 ta' dan l-Artikolu. Kull deċiżjoni, jew terminazzjoni oħra, ta’ l-azzjoni legali ta’ l-att ta’ ksur għandu japplika għall-persuni l-oħra rreġistrati jew li ser ikunu reġistrati. 4. Ir-reġistrazzjoni msemmija f’paragrafu 2 tista' titħassar biss jekk il-kriterji speċifiċi preskritti fid-deċiżjoni dwar l-għotja tal-liċenzja obbligatorja jew il-kapaċitajiet finanzjarji jew tekniċi stabbiliti skond paragrafu 2, għaddew minn bidliet aktar minn sena wara li ngħatat il-liċenzja obbligatorja u fi żmien stipulat f’dik l-għotja. It-tħassir tar-reġistrazzjoni għandu jiġi komunikat lil dik il-persuna li ġiet reġistrata u lit-titular. Taqsima 2 id-drittijiet ta’ Sfruttament skond l-Artikolu 100 (2) tar-regolament bażiku Artikolu 44 Id-Drittijiet ta’ sfruttament skond l-Artikolu 100 (2) tar-Regolament Bażiku 1. Talba għal dritt kuntrattwali mhux esklussiv ta' sfruttament minn titular ġdid, kif msemmi fl-Artikolu 100 (2) tar-Regolament Bażiku, isir, fil-każ tat-titular ta' qabel fi żmien xagħrejn, jew fil-każ ta' persuna li kellha d-dritt ta' sfruttent fi żmien erba' xhur, mill-irċevuta tan-notifika mill-Uffiċċju li l-isem tat-titular il-ġdid daħal fir-Reġistru Komunitarju għad-Drittijiet tal-Varjetajiet tal-Pjanti. 2. Applikazzjoni għall-għotja ta' dritt ta' sfruttament skond l-Artikolu 100 (2) tar-Regolament Bażiku tkun akkumpanjata minn dokumenti li juru t-talba li ma rnexxitx msemmija f’paragrafu 1. Id-dispożizzjonijiet ta’ l-Artikoli 37 (1) (a), (b), (ċ) u (5), 38, 39 (3), 40 ħlief l-ittra (f), 41 (3) u (4) u 42 ta’ dan ir-Regolament għandhom japplikaw mutatis mutandis.”